section_heading: Na otoku
paragraph_text: Za to vrijeme Jack upita Henryja uživa li u knjizi te ga izvodi iz prostorije u kojoj se do tada cijelo vrijeme nalazio. Henry upita čemu služi kompjuter, ali Jack mu odgovara da ne služi ničemu. Henry počne jesti žitarice i kaže da je to vjerojatno nagrada zbog toga što je nacrtao mapu. Locke i Jack se čudno pogledaju, jer njih dvojica nemaju pojma o nikakvoj mapi. Nakon toga Henry "hipotetski" razmišlja na glas i govori da bi, da je zbilja pripadnik Drugih, nacrtao mapu koja bi Anu Luciju, Sayida i Charlieja odvela u stupicu kako bi ih Drugi uzeli za taoce i zamijenili za njega. Također doda da je sreća što on zapravo nije Drugi te nonšalantno upita ima li još mlijeka za pahuljice.